[{"text_idx": "#000000", "text": "Ko\u0303ik mida pead teadma seoses uute THC regulatsioonidega Euroopas alates 01/2023"}, {"text_idx": "#000001", "text": "Alates 1. jaanuarist 2023 on lo\u0303ppude lo\u0303puks ametlikud regulatsioonid seoses \u03949-THC piirnormidega toidus."}, {"text_idx": "#000002", "text": "Siiani on olnud ainult soovituslikud piirnormid. Soovituslikud piirnormid on nagu ikka, vastavalt vajadusele to\u0303lgendatavad."}, {"text_idx": "#000003", "text": "Alates 1. jaanuarist 2023 on uued regulatsioonid seoses kanepiseemnete, kanepio\u0303li ja ta\u0308iendavate toodete osas (Kanepiseemnetest saadud/to\u0308o\u0308deldud tooted) ja\u0308rgmised:"}, {"text_idx": "#000005", "text": "(*2) Kanepiseemnetest saadud/to\u0308o\u0308deldud tooted on tooted, mis on saadud/to\u0308o\u0308deldud u\u0308ksnes kanepiseemnetest.\u201c"}, {"text_idx": "#000006", "text": "Kogu regulatsioon on ka\u0308ttesaadav -> siit"}, {"text_idx": "#000007", "text": "Mis saab toodetest, mis sai toodetud aastal 2022?"}, {"text_idx": "#000008", "text": "Tooted, mis on seaduslikult turule viidud enne 1. jaanuari 2023, vo\u0303ivad ja\u0308a\u0308da turule kuni sa\u0308ilimisaja lo\u0303puni."}, {"text_idx": "#000009", "text": "Kuidas uus regulatsioon mo\u0303jutab kanepi kasvatamist?"}, {"text_idx": "#000010", "text": "Kui uus regulatsioon seab kanepiseemnete THC piirnormiks 3mg/kg kohta, siis tegelikult THC piirnorm po\u0303llul, to\u0303useb sama regulatsiooni raames 0,2%-lt 0,3% peale. Nagu oli eelnevalt 1976a. kuni 1999a. Antud situatsioon pani Euroopas kanepi kasvatamise ebasoodsasse konkurentsi olukorda, mis nu\u0308u\u0308d taastati.Kui nu\u0308u\u0308d vo\u0303ib THC kanepi kasvatamise puhul olla po\u0303llul ko\u0303rgem, siis THC lo\u0303pptootes (na\u0308iteks seemnetes) peab olema madalam kui oli soovituslikes piirnormides (5mg/kg)."}, {"text_idx": "#000011", "text": "Ta\u0308nu THC piirnormi to\u0303stmisele po\u0303llul 0,2%-lt 0,3%, on kasvatajatel nu\u0308u\u0308d vo\u0303imalik valida palju rohkemate kanepi sortide vahel. Kanepi to\u0308o\u0308stuse jaoks on see suurepa\u0308rane, po\u0303llumehed saavad nu\u0308u\u0308d kasvatada rohkem erinevaid kanepikultuure vastavalt lo\u0303ppeesma\u0308rgile."}, {"text_idx": "#000012", "text": "Kui aga kasvatada kanepit eesma\u0308rgiga saada kanepiseemneid, la\u0308heb elu tegelikult palju keerulisemaks."}, {"text_idx": "#000013", "text": "Kokkuvo\u0303tlikult on po\u0303llumeestel vo\u0303imalik valida kasvatamiseks 7 korda rohkem kanepi sorte kui enne, kuid kasvatades kanepit seemnete saamiseks, la\u0308heb valik ko\u0303vasti kitsamaks."}, {"text_idx": "#000014", "text": "Kuna uue regulatsiooni kohaselt peab THC olema kanepiseemnetes madalam kui kunagi varem, toob see kaasa turul suuri muutusi. Alustuseks, kasvatamiseks valitava sordi valik saab olema ko\u0303ige olulisem otsus u\u0308ldse. Populaarseid kanepi sorte on palju, kuid madala THC-ga sordid saavad to\u0303ena\u0308oliselt veelgi populaarsemaks ta\u0308nu uuele regulatsioonile."}, {"text_idx": "#000015", "text": "Kanepikiu sordid on teada tuntud madala THC-ga, kuid vo\u0303rreldes o\u0303likultuuridega vo\u0303ib vaielda seemnete ja o\u0303li maitse u\u0308le. Lisaks on kiu kultuuride taimed ko\u0303vasti ko\u0303rgemad, mis teeb saagi koristamise \u201chuvitavamaks\u201d."}, {"text_idx": "#000016", "text": "Aimates et la\u0308hiajal on THC regulatsioonid tulemas, alustasime antud teemale keskendumist juba aastaid tagasi ning arendasime kanepi sordi Estica. Kuna loodust on vo\u0303imatu kontrollida, on ko\u0303ige mo\u0303istlikum minimaliseerida riske nii palju kui vo\u0303imalik ja loota parimat. Estica THC na\u0308itajad on olnud iga aasta madalad. Seemnete viimase viie aasta keskmine on olnud alla 1mg/kg."}, {"text_idx": "#000017", "text": "See on meie vajadustele ideaalne lahendus, ning tagantja\u0308rgi va\u0308ga hea otsus. Loomulikult on valikus ka mitmeid teisi sorte, kuid arvestades madalat THC no\u0303uet, on see hea sort mida kasvatamiseks kaaluda. Kui kasvatada kanepit seemnete saamise eesma\u0308rgil, on to\u0303ena\u0308oliselt eesma\u0308rk kasutada saaki toiduna ja pole eriti mo\u0303istlik riskida et saak on lo\u0303puks ta\u0308iesti kasutu, sest ei vasta no\u0303uetele."}, {"text_idx": "#000018", "text": "Kui olete lugenud uut regulatsiooni, siis ta\u0308nase seisuga on ebaselge, mis saab kanepiseemnetest, mis on mo\u0303eldud loomaso\u0308o\u0308daks. Kas loomaso\u0308o\u0308dal hakkavad samad piirnormid kehtima?"}, {"text_idx": "#000019", "text": "Kulisside taga ka\u0308ib juba arutelu, kas normid tulevad samad nagu toidul vo\u0303i natukene ko\u0303rgemad. Hetkel ei ole veel otsust langetatud. See paneb mo\u0303tlema, kuidas na\u0308iteks linnud vo\u0303ivad po\u0303ldudel, kus THC piirma\u0308a\u0308r on u\u0308le normi, su\u0308u\u0308a niipalju seemneid kui jaksavad ja ko\u0303ik on ok. Kuid peale saagi koristamist (kuivatamist, sorteerimist, laboratoorsete analu\u0308u\u0308side teostamist jne) on THC u\u0308le piirnormi ning kogu see to\u0308o\u0308 ja raha on tuulde visatud, sest saak on kasutu."}, {"text_idx": "#000020", "text": "To\u0303ena\u0308oliselt u\u0308htlustuks selle tulemusel toidu ja so\u0308o\u0308da hinna erinevus. Vo\u0303i avanevad uued turud ja va\u0308ljundid toote realiseerimiseks."}, {"text_idx": "#000021", "text": "Kanepio\u0303lil on uue regulatsiooni kohaselt THC piirnormiks 7,5mg/kg, mitte 3 mg/kg. Miks nii?"}, {"text_idx": "#000022", "text": "Tegelikult on see u\u0308pris loogiline."}, {"text_idx": "#000023", "text": "Kanepio\u0303li saadakse kanepiseemnete ku\u0308lmpressimisel. Antud protsessi raames THC tase o\u0303lis to\u0303useb. O\u0303li pressimisel THC kontsentreerub o\u0303lis ning seeto\u0303ttu laboratoorsed analu\u0308u\u0308sid na\u0308itavad tulemuseks ko\u0303rgema THC taseme."}, {"text_idx": "#000024", "text": "Lo\u0303puks ometi on Euroopas selged THC regulatsioonid, mis puudutavad tooteid kanepiseemnetest. Po\u0303llumeestel on vo\u0303imalik valida rohkem kanepi sorte kasvatamiseks sest THC piirnorm po\u0303llul to\u0303steti 0,2%-lt 0,3% peale. See vo\u0303imaldab kasvatada rohkem erinevaid sorte, mis on so\u0303ltuvalt lo\u0303ppeesma\u0308rgist kindlasti hea. Paraku ei ole THC % to\u0303stmisest po\u0303llul aga mitte midagi kasu, kui eesma\u0308rk on kasvatada kanepit seemnete saamise eesma\u0308rgil. THC po\u0303llul vo\u0303ib olla ko\u0303rgem, kuid toidus peab olema madalam kui kunagi eales varem. Erinevuseks on 10000 korda (THC po\u0303llul vs toidus). Otsus millist sorti kasvatada, on olulisem kui kunagi varem. Loomaso\u0308o\u0308da osas on tulevik ebaselge."}, {"text_idx": "#000025", "text": "Mo\u0303elge oma otsused hoolikalt la\u0308bi ja kasvatame rohkem kanepit!"}, {"text_idx": "#000026", "text": "Meil on hea meel teatada, et alates Veebruarist 2022 oleme Euroopa To\u0308o\u0308stuskanepi Assotsiatsiooni (EIHA) liikmed! EIHA liikmeks olemine annab meile veelgi rohkem vo\u0303imalusi ta\u0308iustada oma teadmisi ja tooteid selles valdkonnas ning olla osa antud kogukonnast. EIHA liikmelisus ho\u0303lmab 25 EL-i riiki ja 12 ta\u0308iendavat riiki, sealhulgas Po\u0303hja-Ameerika ja APAC-i liikmeid, mille liikmeskond on kokku u\u0308le..."}, {"text_idx": "#000029", "text": "Nordic Hemp TU\u0308 osaleb BIOFACH / VIVANESS 2022 mahemessil Nu\u0308rnbergis 26.07-29.07.2022 BIOFACH mess on suurepa\u0308rane vo\u0303imalus ku\u0308lastajatel kohtuda mahetootjatega ja saada inspiratsiooni viimastest trendidest. See on maailma juhtiv mahetoidu mess ja see toimub juba 33. korda. Eelmisel aastal toimus see paraku digitaalselt, misto\u0303ttu ootame va\u0308ga innukalt ko\u0303ikidega personaalselt kohtumist. Pole paremat kohta, kus klientide, tarnijate,..."}, {"text_idx": "#000030", "text": "Ta\u0308iskasvanud vajavad ja kasutavad kanepiseemnetest valmistatud tooteid eri viisil. Kuigi me soovitame kanepitooteid ko\u0303igile, kes on huvitatud sellest pa\u0308hklimaitselisest headusest, on meie kanepiseemnetoodetega eriti rahul taimetoitlased ja veganid. Mo\u0303ned kanepi toitained sisalduvad tavaliselt ka lihas ja mereandides, mis loomulikult ei sobi meie taimepo\u0303histele so\u0303pradele. Lisaks, kui sul on pa\u0308hkliallergia, kuid ei taha maitseelamusest ilma ja\u0308a\u0308da,..."}, {"text_idx": "#000031", "text": "Read more Kanep on supertoitContinue"}, {"text_idx": "#000032", "text": "Kanepio\u0303li on ta\u0308istera kanepiseemnetest ku\u0308lmpressimise teel saadud o\u0303li. Selles artiklis selgitame kanepio\u0303li kasulikke tegureid ja kuidas seda tarbida. Mis on kanepio\u0303li? Kanepio\u0303li ehk kanepiseemneo\u0303li, on o\u0303li mis saadakse kanepitaime (Cannabis sativa) seemnetest. Meie kanepio\u0303li on valmistatud mahedalt kasvatatud ta\u0308istera kanepiseemnetest. Kanepiseemned on tuntud Omega 3 ja Omega 6 rasvhappe allikad ning sisaldavad rohkelt kehale olulisi..."}, {"text_idx": "#000033", "text": "Read more Kanepio\u0303li \u2013 to\u0303eline supero\u0303liContinue"}, {"text_idx": "#000034", "text": "50% kanepi proteiin \u2013 Sinu 100% taimne jo\u0303uallikas"}, {"text_idx": "#000035", "text": "Taimse toidu populaarsus u\u0308ha kasvab, misto\u0303ttu on u\u0308htlasi kasvanud no\u0303udlus taimsete valkude ja\u0308rgi. Suurepa\u0308rane taimne valguallikas on na\u0308iteks meie 50% kanepi proteiin. Vaatame la\u0308hemalt, mis see on ja miks seda kutsutakse supertoiduks. Mis on kanepi proteiin ja mis teeb sellest supertoidu? Meie mahe 50% kanepi proteiin on kanepiseemne valk, mis on mehhaaniliselt jahvatatud ja pa\u0308rineb..."}, {"text_idx": "#000036", "text": "Read more 50% kanepi proteiin \u2013 Sinu 100% taimne jo\u0303uallikasContinue"}]